Fylkesveg 616

Fylkesveg 616 (Fv616) går mellom Kalvåg og Hanslia i Bremanger kommune, med armar til Måløy og Isane. Veglengda (utanom ferjestrekninga) er 79,4 km.

Før 1. januar 2010 var vegen riksveg, etter at forvaltingsreforma trødde i kraft har han status som fylkesveg.

Historikk
Fylkesvegen har gjennom åra vore gjenstand for mange endringar og utvidingar i samband med utbygginga av Bremangersambandet, men var til å byrje med ein veg som knytte Bremangerlandet til Måløy.
Den fyrste vegen vart ferdigbygd i 1927 som bygdeveg mellom Dalsbotn og Kanalen, og i 1931 opna traséen vidare sørover til Fossane. I dei påfylgjande åra vart eit nytt ytre hovudsamband mellom Florø og Måløy om Årebrot-Botnane og Bremangerlandet lagt inn i vegplanen, og med dette vart Fossane - Ryland og Dalsbotn - Oldeide ferjekai opna i 1949 som hovudveg med ferjesamband mellom Oldeide og Måløy. Vidare opna vegen mellom Ryland og Smørhamn i 1956, med båtsamband til Florø, og seinare fekk han nemninga Riksveg 616.

På 1970-talet vart det påbyrja ny veg på Smørhamnøyna og samband til Frøya. I 1974 opna ny vegarm og ny Smørhamn ferjekai på Smørhamnøyna, og nytt ferjesamband til Florø. Dåverande samferdsle Ragnar Christiansen klypte snora over Oldersund bru den 22. august 1977, og med dette vart ny Rv616 mellom Smørhamn og Kalvåg opna. I 1977 vart òg opna nytt ferjeleie på Kjelkenes for sambandet mellom Smørhamn og Florø, men denne var ei steinbryggje av det enkle slaget med sliskar (køyreplankar) for å få bilar av og på ferja.
Det var ikkje før den nye Norddalsfjordbrua som del av dåverande Riksveg 614 (Rv614) opna i 1987 at ein òg fekk ny og høveleg Kjelkenes ferjekai, og forlenging av Rv616 vegarm frå Smørhamn - Kjelkenes med ny veg frå ferjekaia til dåverande Rv614 gjennom Kjelkenes. Med dette vart Florø sløyfa, og ferjesambandet gjekk heretter mellom Smørhamn og Kjelkenes, og den nett ferjefrie traséen til Rv 614 vart hovudvegen vidare sørover til Florø og Sunnfjord.

På nordsida av Bremangerlandet vart ein arm av Rv616 bygd til Lågeidet, der han møtte dåverande Fylkesveg 575 i Sogn og Fjordane mellom Berle og Hornskor. I 2002 vart fyrste fase av Bremangersambandet opna, med dette vart strekninga Oldeide - Oldeide ferjekai - Måløy omgjort til vegarm av Rv616, medan Fv575 mellom Lågeidet og Saltkjervika lagt til som del av hovudtraséen til Rv616 frå Oldeide og austover. Den gamle fylkesvegen mellom Saltkjervika og Hornskor vart omklassifisert til kommunal og privat veg. Frå Saltkjervika vart det bygd ny undervasstunnel Skatestraumtunnelen til Rugsundøyna og vidare austover med ny bru Rugsundbrua til Kollsete og dåverande Fylkesveg 573 i Sogn og Fjordane mellom Bortnen og Isane. Med dette vart traséen til Fv573 mellom Kollsete og Isane overført til Rv616 som ein vegarm.

Hovudtraséen vidare frå Kollsete vart bygd som del av Bremangersambandet fase 2, då det mesteparten av dåverande Fv573 til Bortnen vart oppgradert til tofeltsveg, og ny tunnel Bortnetunnelen vart opna mellom Bortne og Fylkesveg 614 Hanslia den 16. mai 2013.
Under planleggingsstadiet hadde den nye tunnelen nemninga Vingetunnelen, medan tunnelen vestanfor Bortnen hadde namnet Bortnetunnelen. Bremanger kommune føreslo at den nye tunnelen skulle få overta namnet Bortnetunnelen, medan den gamle Bortnetunnelen fekk det nye namnet Holnestunnelen.

Ein konsekvens av opninga av Bremangersambandet fase 2 er nedlegginga av ferjesambandet Kjelkenes-Smørhamn, og dette fekk fylgjer for vegarmen til nåverande Fylkesveg 616 frå Smørhamnsøyna. Traséen på Smørhamnsøyna mellom Fv616 og Smørhamn ferjekai vart frå 8. august 2018 omklassifisert til kommunal veg. Vegen mellom Kjelkenes ferjekai og noverande Fv614 Kjelkenes vart året etterpå lagt til som ein vegarm av Fylkesveg 614.

 Kommunar og knutepunkt 

Kalvåg vegkryss Amtskaivegen x Kalvågvegen (kommunal veg) x Kleivavegen x  Kalvågvegen

Myrnesvika → kommunal veg Gamlevegen til Ytre Frøyen, Nedre Frøyen og  Frøya (gamle bygdavegen til Frøya før Fv616 vart lagt hit)
Frøya → kommunal veg Gamlevegen til Nedre Frøyen, Ytre Frøyen og  Myrnesvika
 Frøya kyrkje
Frøynes → kommunal veg Nesjevegen til Nesje (5,7 km)
 Oldersund bru (336 m)

Sundsøyna
Hamrøyna
 Hamrøybrua (169 m)
Smørhamn
Smørhamnsøyna → kommunal veg Smørhamnsvegen til Smørhamn ferjekai (580 m)
→  til Måløy, Florø og Bergen, sjå Skyss
 Trongesundet bru (20 m)
Skutevika → kommunal veg Novelandet til Kjerpeset, Bremnes og Bakke (3,0 km)
Vågen → kommunal veg til Vågane (3,0 km)
Myrastranda → kommunal veg til Nødset (1,8 km)
Ryland
Eikeset
Løvika
Fossane
Førde → kommunal veg Førdsvegen til Mjølbærhola (1,0 km)
Bremanger
 Kanalen → Grotlevegen til Grotle (5,1 km)

Svarstad
Varpe
Klungreset
Dalsbotn
Konsdalen
 Oldeidstunnelen (149 m)
Oldeide fylkesvegkryss
Arm til Måløy
Oldeide ferjekai
  Oldeide-Husevåg-Måløy, sjå Skyss
Kinn kommune
 Husevågøy ferjekai (ikkje alle turar stoppar her)
Måløy ferjekai
Måløy ferjekai vegkryss  endepunkt x  Gate 1 x  Gate 1

Svora
 Lågeidet →  Berletunnelen mot Berle (5,2 km)
Saltkjervika → Hornskorvegen til Klubben og Hornskor
 Skatestraumtunnelen (1,9 km, 91 muh)
Nygård
 Gloføykja
Haukedalen
 Haukedaltunnelen (67 m)
 Krakeviktunnelen (489 m)
Krakevika → kommunal veg Sundsvegen til Rugsund og Storøyna (2,0 km)
 Rugsundbrua (302 m)
Kollsete fylkesvegkryss
Sørsida → arm til Isane
Olsbøen
Hessevågen
 Rugsund kyrkje
Endal
Askeland
Davik
 Davik kyrkje
Dombestein
 Isane ferjekai
 Isane-Stårheim, sjå Skyss
 Ytre Rød

Kollsete fylkesvegkryss
Leirgulen
→ Leirgulen kai (90 m)
→  til Måløy, Florø og Bergen, sjå Skyss
 Holnestunnelen (229 m) (vart kalla Bortnetunnelen fram til 2013)
 Bortnebrua (46 m)
 Bortnen → gamle Bortnebrua (45 m)
 Bortnetunnelen (4806 m)
 Hanslia

Kjelder

 Bakgrunnsstoff 

Fylkesarkivet i Vestland: Riksvegen på Bremangerlandet

Kategori:Fylkesveg 616
Kategori:Primære fylkesvegar


Kategori:Vegar i Bremanger
Kategori:Vegar i Kinn